Ný gjaldskrá um greiðslur til dagforeldra í Borgarbyggð hefur verið samþykkt og tekur hún gildi 1. mars næstkomandi . Að sögn Ásthildar Magnúsdóttur , fræðslustjóra hafa niðurgreiðslur til dagforeldra verið hækkaðar verulega , sem hækkar laun þeirra en breytir engu hjá þeim sem þjónustuna nýta . „ Við þurftum að taka á þessum málum , dagmæðrum hafði fækkað verulega í sveitarfélaginu og með þessum aðgerðum geta laun þeirra hækkað . Ég er afar ánægð með að sú ákvörðun hafi verið tekin að horfa til þeirra sveitarfélaga sem eru að standa sig best í þessum málum , en eftir því sem við komust næst er það Garðabær . ” Ásthildur bætti við að mikill skortur hefði verið á dagmæðrum í Borgarbyggð og því sár vöntun á þeirri þjónustu sem þær veita . Sveitarfélagið hefði meðal annars mætt þeim vanda með því að leyfa að 18 mánaða börn yrðu tekin inn á leikskólana . Með þessum aðgerðum er vonast til að fleiri sjái sér hag í því að starfa á þessum vettvangi .